《姑苏台》
元代·郑元祐

城西高台高百尺，传是吴王旧游迹。百花正开西子醉，明月芳游照清夕。

娇颜如花醉王侧，城上乌啼晓星白。歌鼓声消醉未消，越王已将兵来朝。

鏦金挝鼓殷天地，兵败可复栖夫椒？吴人遗恨化潮汐，暮往朝来箭径直。

不然自可君甬东，何用萧萧马嘶驿。

作者简介：（1292—1364）处州遂昌人，迁钱塘，字明德，号尚左生。少颖悟，刻励于学。顺帝至正中，除平江儒学教授，升江浙儒学提举，卒于官。为文滂沛豪宕，诗亦清峻苍古。他早年时期居钱塘（今杭州市），后来侨居吴中近四十年，晚年命名其文集为《侨吴集》，另著有笔记《遂昌杂录》。